Палакария
Палакарѝя е река в България, Софийска област – община Самоков, ляв приток на река Искър. Дължината ѝ е 39,2 km.

Река Палакария извира от южното подножие на връх Купена във Витоша, на 2015 m н.в. Тече в южна посока, а след село Ярлово на югоизток и протича в широка долина (Палакарията) между планините Плана на североизток и Верила на югозапад. При село Белчин завива на изток, преминава през Самоковското поле, при село Райово се насочва на североизток, а след село Широки дол на север и се влива отляво в река Искър на 827 m н.в. в близост до вилна зона „Мечката“.

Площта на водосборния басейн на реката е 402 km2, което представлява 4,7% от водосборния басейн на река Искър.

В река Палакария се вливат множество малки реки: → ляв приток, ← десен приток
 ← Шарковица
 ← Кумански дол
 ← Станин дол
 ← Божин дол
 ← Сливов дол
 → Крайна река
 ← Клисура
 → Лустра (най-голям приток)
 ← Турски дол
 → Просени дол
 ← Широки дол
 → Селска река
 ← Реката
 ← Клисурица
 → Ямища
 ← Кременица
 ← Кривопор
 ← Рельово
 → Ширината
 → Драголия (Драгоман)
 → Шулейман (Шулиман)
 ← Ръжана
 ← Малката река
 → Широкодолска река
 → Проданов дол
 ← Крива река

Многогодишният среден отток при село Рельово е 1,85 m3/s.

По течението на реката са разположени селата: Ярлово, Ковачевци, Поповяне, Белчин, Рельово, Райово и Широки дол.

В средното и долното си течение водите на реката се използват главно за напояване.

Вижте също 
 Списък на реките в България
 Списък на реките в България по водосборни басейни

Топографска карта

Източници 
 

Реки в България
Реки в Софийска област
Водосборен басейн на Искър